open-index/open-wikipedia-markdown huggingface dataset:
American Idiot (sang)

***American Idiot*** er tittelsangen og den første singelen fra Green Days syvende studioalbum, American Idiot.

Singelen gjorde det skarpt, og ble bl.a. den første Green Day singelen til å gå inn på Billboard Hot 100 allerede første uke med en 63.-plass. Singelen ble også Green Days første topp-5-singelen i Storbritannia med en 3.-plass som bestenotering. I tillegg til dette, toppen singelen også hitlisten i Canada.

Sangen ble skrevet av alle tre bandmedlemmene, og produsert av bandet sammen med Rob Cavallo. Sangen går i A-dur, og er kjent for gitarriffet som følger hele sangen, forutenom under refrenget.

*«American Idiot»* kritiserer USAs handlinger etter Terrorangrepet 11. september 2001 og refererer til spørsmål om paranoia, propaganda og media.

Sangen har senere vært å finne i bl.a *Madden NFL 2005*, samt i *[[The Simpsons Movie]]* spilt av organisten under begravelsen av bandet. Weird Al Yankovic har skapt en kjent parodi av sangen under navnet *«Canadian Idiot»*.

## Musikkvideo
Musikkvideoen for sangen ble regissert av Samuel Bayer. Den åpner i en stor åpen bygning, en lagerbygning, med bandmedlemmene som spiller foran et stort grønt-hvitt amerikansk flagg. Gjennom sangen blir ulike stunts utført, blant annet forlater Tré Cool trommesettet og løper rundt på scenen. I løpet av videoen blir grønnfargen drenert fra flagget, slik at bare det hvite med konturene av stjerner og striper blir igjen. Når gitarsoloen begynner, eksploderer grønn kloakk-lignende væske (trolig fargerestene fra det nå drenerte flagget) fra høyttalerne, oversvømmer settet, og dekker bandmedlemmene. På slutten av sangen slipper bandmedlemmene instrumentene sine i slammet, og går av scenen.

Gjennom hele videoen brukte Samuel Bayer grønnskjermsteknikker for å gjøre noen av medlemmene/områder av skjermen i sakte film, mens andre går i rask bevegelse, på samme tid.
Master

**Master** kan vise til:

## Rang eller titler
* Stormester (sjakk), en rang i sjakk
* Stormester (skytesport), en rang i dynamisk sportsskyting
* Stormester (kampsport), en ærestittel
* Stormester (orden), en tittel som betegner lederen av en orden eller et ridderskap
* Stormester (frimureri), leder av en storlosje og den høyeste rangen i en frimurerorganisasjon
* Håndverksmester
* Master of ceremonies, en vert eller konferansier for en begivenhet eller forestilling
* Captaine des armes, en marinepolitioffiser
* Mastergrad, en akademisk grad
* Stasjonsmester, person ansvarlig for en jernbanestasjon

## Luftfartøy
* Miles Master, et britisk 2-seters treningsfly under andre verdenskrig

## Kunst, underholdning og media

### Fiktive karakterer
* , hodet skurken i skrekkfilmen *Manos: Skjebnenes Hender*
* Mesteren, en tittelfigur i romanen *[[Mesteren og Margarita]]*

### Film
* ''Master'' (2021), en indisk tamilspråklig film
* ''The Master'' (2012), en amerikansk film

### Musikk og lyd
* Mastering, en prosess som resulterer i et masteropptak, også kjent som en master, masterkopi, eller masterteip
* *Master*, en 2010-utgivelse av av Ravi Shankar
* *Master*, et samlealbum av The Stranglers

## Sport

### Golf
* The Masters Tournament, en av de fire store goldmesterskapene for menn
* British Masters, en golfturnering i Storbritannia

### Tennis
* ATP-sluttspillet, en tenninturnering, tidligere kjent som The Masters
* ATP World Tour Masters 1000, en serie tennisturneringer

### Andre sporter
* Masters (dart), en profesjonell dartturnering
* Masters (snooker), en profesjonell invitasjonsturnering i snooker
* World Masters (dart), profesjonell dartturnering

## Annet
* Masteropptak, originalen til et visuelt eller lydopptak
* Sega Master System, et 8-biters kassettbasert videospillkonsoll

## Se også
* Masters
* Maestro
Nam Theun II vannkraftverk

**Nam Theun II vannkraftverk**, også kjent som ***Nam Ngun 2***, er et elvebasert «run-of-river» vannkraftverk med demning i elva Nam Theun i Khammuanprovinsen i Laos. Kraftverket har en installert produksjonskapasitet på 1&nbsp;075 MW, og ble med sin nåværende kapasitet tatt i bruk i mars 2010. Operatør er *SouthEast Asia Energy Limited*, i samarbeid med thailandske *Ratchaburi Electrical Generating Holding Co Ltd*. Da anlegget ble bygget ut med 615 MW i 2010 nådde det opp i 1&nbsp;075 MW vannkrafteffekt.

Det har vært protester mot utbyggingen, som gir en oversvømming som førte til flytting av minst 6&nbsp;200 personer 2008&ndash;09, mens 120&nbsp;000 personer nedstrøms fikk redusert vannkvalitet, tap av fiskerier, eller andre negative følger.

## Referanser


## Eksterne lenker
* Ratchaburi El - beskrivelse av byggetrinn 2 (615 MW).
José Luis Sánchez Noriega

**José Luis Sánchez Noriega** (født 1957 i Comillas i provinsen Cantabria i Spania) er professor i filmhistorie ved Complutense-universitetet i Madrid.

Noriega har doktorgrad i informasjonsvitenskap og underviser også i humanistiske fag ved Carlos III-universitetet, og ved universitetene i La Coruña og Castilla-La Mancha.

Han skriver filmanmeldelser i tidsskriftet *Reseña* og er redaktør av årboken *Cine para leer*. Han har utgitt mange verk om film og massemediekultur, blant annet:

* *Industrias de la conciencia y cultura de la satisfacción* (1995)
* *Desde que los Lumière filmaron a los obreros* (1996)
* *Obras maestras del cine negro, De la literatura al cine y Mario Camus* (1998)
* *Teoría y análisis de la adaptación* (2000)

## Referanser

## Eksterne lenker
* Jose Luis Sanchez Noriega  ediciones-valnera.com
The Promise Keepers

**The Promise Keepers** er en internasjonal konservativ kristen organisasjon for menn som er basert i Denver, Colorado, USA. Gruppen er selverklært som en *Kristus-sentrert organisasjon* som er dedikert til å introdusere mennesker til Jesus Kristus som sin frelser og herre, og hjelpe dem til å vokse som kristne. 

The Promise Keepers er en non-profit organisasjon i USA. Gruppen er ikke tilknyttet noen kristen kirke eller trossamfunn. Gruppen ble grunnlagt i 1990.

Et medlem av Promise Keeper er forpliktet til ære Jesus Kristus gjennom lovsang, bønn og lydighet mot Guds ord i kraft av Den hellige ånd. De er forplikter til å praktisere åndelige, moralske, etiske og seksuell renhet, og til å bygge sterke ekteskap og familier gjennom kjærlighet, beskyttelse og bibelske verdier. 

The National Organization for Women, en amerikansk feministisk organisasjon, har uttrykt det synet at The Promise Keepers er en trussel mot kvinners rettigheter. De hevder at gruppen oppfordrer til ulikhet innenfor ekteskap og lærer sine medlemmer en doktrine av mannlig overlegenhet.

## Referanser
Shoplifter

**«Shoplifter»** er en sang av det amerikanske punkrockbandet Green Day. Sangen var opprinnelig å finne som B-side på den australske utgivelsen av singelen *«[[American Idiot (sang)|American Idiot]]»*. Sangen ble spilt inn i Oakland, California like før innspillingen av albumet *[[American Idiot]]* begynte, og den var heller aldri ment for albumet.

Sangen ble lagt ut for nedlasting eksklusivt på iTunes 21. september 2004. Senere, 16. april 2009, har den derimot blitt fjernet fra iTunes, men det går likevel ann å få tak i sangen ved å kjøpe *American Idiot Deluxe Edition* da den er med på denne versjonen av albumet.

## Eksterne lenker
*
AVRO

:*Denne artikkelen er om det nederlandske kringkastingsselskapet. For den britiske flyprodusenten, se [[Avro]].*
**Algemene Vereniging Radio Omroep,** forkortet **AVRO,** var et nederlandsk kringkastingsselskap som eksisterte fra 1923 til 2014. 

8. juli 1923 ble *Hilversum Draadlooze Omroep* opprettet, men skiftet like etter navn til *Algemeene Nederland Radio Omroep* (ANRO). ANRO ble 28. desember 1927 slått sammen med *Nederland Omroep Vereeniging* til *Algemeene Vereeniging Radio Omroep* (AVRO). Medregnet forløperne fra 1923 er AVRO Nederlands eldste kringkastingsselskap.

Da fjernsyn ble offisielt innført i Nederland 2. oktober 1951, var AVRO en av de fire første fjernsynsselskapene. Selskapet opphørte i 2014, da det slo seg sammen med kringkastingsselskapet TROS og dannet AVROTROS.

## Se også
*Den europeiske kringkastingsunion
*Allmennkringkasting i Nederland
*Nederlandse Publieke Omroep

## Eksterne lenker
* AVROs nettsted
Mimix

**Mimix** var et norsk danseband fra Vestfold, som startet i 1972 med utspring fra «4-ESS». Bandet bestod i begynnelsen av Tor Stokness (trekkspill/bass/vokal), Jan Stokness (gitar/vokal), Øyvind Eriksen (bass/gitar/vokal *) for øvrig bandnavnets opphavsmann), Marvin Hermansen (trommer/vokal), Marit Slettingdalen (gitar/vokal). Etter en kort periode ble også Alfred Håkonsen (saksofon/klarinett/perkusjon/vokal) med i bandet. Da Marit, og etter hvert også Tor og Jan ga seg, så ble disse erstattet med hhv. Arvid Numme (gitar/vokal), Gunnar Schweiger (piano/vokal), og Ingrid Teigen (vokal) – senere Inger Svendsen (vokal). Gunnar flyttet etter hvert fra distriktet, og ble erstattet av Tom Ole Nilsen (orgel). Da Øyvind etter hvert måte i «kongens klær», så ble bassen overtatt av Bjørn Johannessen – og deretter «Historie»..............

•) Navnet Mimix var opprinnelig Mimics (av mimic = etterape), og kom til etter ivrig leting etter nytt bandnavn i den røde norsk-engelske ordboken fra skolen. Navnet ble senere endret fra «cs» til «x» etter at det sto feil på trykk i lokal-avisen da de skulle spille på sydvest landet. Bandet syntes dette så «tøft» ut, og beholder senere x’en.

## Historie
Deres debutalbum, *Kom og dans med meg*, ble utgitt i 1985. Mimix hadde da sju medlemmer, og bestod av Håkonsen, Johannessen og Hermansen samt Bente Bøe (vokal), Leif-Åge Fredriksen (keyboards/vokal), Arvid Numme (gitar/mandolin/vokal) samt Jon Teyler (steelgitar/gitar/mandolin/vokal). Album nummer to ble utgitt i 1990 og het *California Blue*. Her finnes sanger som blant annet tittelmelodien «California Blue» og «Piken i dalen». Bente Bøe og Leif-Åge Fredriksen hadde sluttet, og Roger Askjem (keyboard/trekkspill/vokal) kom med som nytt medlem på dette albumet.

Albumet *De nære ting* ble utgitt i 1991, og foruten tittelmelodien «De nære ting» var blant annet sangen «Ola var fra Sandefjord» med her. Det neste albumet til Mimix var *Jukebox* fra 1992, og av låtene på dette albumet kan nevnes «Jukebox i mitt hjerte» («Jukebox in My Mind») og «Vandringsmenn synger». Dette ble den siste utgivelsen som Marvin Hermansen var med på, da han døde i 1993. Så gikk det fire år før Mimix kom med en ny CD. *Takk for sist* kom i 1997 og inneholdt blant andre ««Hvorfor» («Crazy») og «Kommer nå». Rune Eriksen var ny trommeslager. Dette ble bandets siste utgivelse, og i 1998 bestemte medlemmene seg for å slutte.

## Diskografi
*1985 *[[Kom og dans med meg]]*
*1990 *[[California Blue (Mimix-album)|California Blue]]*
*1991 *[[De nære ting (album)|De nære ting]]*
*1992 *[[Jukebox (album)|Jukebox]]*
*1997 *[[Takk for sist (Mimix-album)|Takk for sist]]*
*2000 *[[Avskjedstoner]]*
*2002 *[[Mimix i box]]*
*2004 *[[Topp 20 (Mimix-album)|Topp 20]]*
**Mimix i box* samleboks utgitt i 2003.
**California Blue*
***De nære ting*
***Jukebox''

## Eksterne lenker
*
Grunnlovskonservatisme

**Grunnlovskonservatismen** er i norsk sammenheng definert som at «Stortinget har tradisjonelt vist motvilje mot å endre grunnlovens innhold eller form uten der hvor det har vært nødvendig av praktiske grunner».

## Referanser
Anne Hvidsten

**Anne Hvidsten** (født 17. august 1981 i Fonnes i Nordhordland) er en norsk artist, sanger og låtskriver. Hun er bosatt i Hordaland.

Hvidsten ga i 2004 ut debutalbumet *Need to Know* (EMI 2004), som blant annet inneholdt  singlene *Disconnection* og *Need to Know*.

Siden debutalbumet har Hvidsten deltatt i Melodi Grand Prix (2008) med låten «A Little More», gitt ut albumet *The Bubble Burst* (2009) med singelen *Dreams*, laget låten «Heim til Austrheim» og opptrådt på en rekke konserter. 

I september 2012 ble albumet *My Favourite Song* utgitt på Cosmos Music Group. Albumet er en bluegrassinspirert pop-plate. Første singel fra albumet var tittellåten og duetten «My Favourite Song», med Ole Reinert Berg-Olsen.   

I 2017 gav Anne Hvidsten ut sin første barnebok - *Oppdrag juleglede*. Sammen med boken gav hun ut de to julesangene «Snømannsangen» og «Desembersang».   

I 2020 slipper Anne sitt fjerde soloalbum *Illusions.* «Think I'm in love», første singel fra albumet kommer 18. oktober 2019. Anne Hvidsten kaller den nye musikken sin for *popricana* - en fusjon mellom pop, moderne country og Americana.  

## Diskografi
* *[[Need to Know]]* (2004)
* *[[The Bubble Burst]]* (2009)
*My favorite song (2012)
*Heim til Austrheim (2014)
*Snømannsangen (2017)
*Desembersang (2017)

## Eksterne lenker
* NRK mgp: Anne Hvidsten
* 
* Anne Hvidsten på Facebook
* Hvidsten på Hjemmeside
Hotzenwald kraftverk

**Hotzenwald  kraftverk**, også kjent som ***Wehr pumpekraftverk***, er et pumpekraftverk i Baden-Württemberg i det sørlige Schwarzwald ved elva Wehra rundt 8&nbsp;km nord for grensa til Sveits. Det ligger i Hotzenwald – et skogbevokst høydedrag nord for Rhinen.

Det består av et system med en demning, et bekkenreservoar og et vannkraftverk og har en installert vannkraftkapasitet på 992 MW. Første turbin ble installert i 1975.

Kraftverket nytter vannkraft fra to kunstige reservoarer. Det øvre reservoaret, Hornbergbecken, er et kunstig, elliptisk bekken i betong oppe på høydedraget Hornberg på 1&nbsp;016 moh. øst for Wehr. Det har en lengde på 700 m og 4,4 m³ volum og er under sanering. Det har ingen naturlige tilløp og blir kun fylt når kraftverket er i pumpedrift.

Det nedre reservoaret er oppdemmet i elva Wehra 3&nbsp;km nord for sentrum av småbyen Wehr, og reguleres av den 40 meter høye og 250 meter lange ***Wehrademningen***. Dette reservoaret har et volum på inntil 4,1 millioner m³.

Rundt 500 m mot sørøst er *Hornbergbecken II* prosjektert med 1&nbsp;000 meters lengde og 9 millioner m³ volum, det skal etter planen tas i bruk 2019 sammen med *Atdorf pumpekraftverk*. Det skal bygges ut ytterligere et reservoar på 9 millioner m³ – *Haselbecken* – sør i Hotzenwald med en 520 meter lang demning, dette skal også betjene Atdorf pumpekraftverk.

### Hotzenwald-anleggene
Hotzenwald-anleggene er eid av Schluchsee-konsernet som ble etablert for å operere områdets kraftverk etter anleggelsen av Schluchsee-demningen i 1931. Hotzenwald-gruppens anlegg plassert slik ovenfra og nedover i høydenivå, med suksessive magasiner, og kraftstasjoner mellom over- og undermagasiner:

* Hornbergbecken med reservoar, 1048  moh.
* Wehr vannkraftverk (1976) – 980 MW
** Wehrabecken – 419 moh.
* Eggbergbecken – 700 moh.
* Säckingen vannkraftverk (1967)  – 360 MW
*Rhinen og Bad Säckingen – 389 moh.

## Eksterne lenker
* Hotzenwald.de - Luftfoto av anlegget.
* Hotzenwald.de - skisse av anlegget i Hornbergbecken.
* Haselbecken – planlagt lavereliggende reservoar.
Aaron Armstrong

**Aaron Nigel Armstrong** (født 1977) er en friidrettsutøver fra Trinidad og Tobago som hovedsakelig konkurrerer på 200 meter.

Armstrong var i finalen i Samveldelekene 2006 og ble nummer fem på 20,61. Han deltok også i OL 2008 i Beijing, der ble han utslått i kvartfinalen. I det samme mesterskapet løp han i forsøkene på 4 x 100 meter, men ble byttet ut foran finalen, der laget kom på andreplass bak Jamaica.

## Personlig rekord
* 200 meter – 20,08

## Referanser


## Eksterne lenker
*
Øreløs varan

**Øreløs varan** er en eiendommelig øgle, som bare finnes nord på øya Borneo i Sørøst-Asia.

Bare omtrent 100 eksemplarer av arten er noensinne blitt fanget. De eneste sikre funnene er fra den malaysiske delstaten Sarawak, men det er også ubekreftede rapporter fra Kalimantan, den indonesiske delen av Borneo. Den minner om både giftøgler og varaner, men har også likhetstrekk med slangene. 

## Bygning
Den er middels stor, 42&ndash;55 cm total lengde, og har ganske korte bein, med fem tær og lange klør. De fleste skjellene er små, men ryggen har seks langsgående rekker med store skjell, og halen har to slike rekker. Neseborene sitter høyt opp på snuten. Den har en gripehale, som ikke kan kastes av.

Trekk som minner om varaner er ni nakkevirvler, to «horn» på hemipenisen, og en lang, todelt tunge. Likhetstrekk med slanger at skallen er mer solid enn hos varanene, og at hele huden skiftes på en gang. Andre likheter med slanger er at underkjeven har et ekstra ledd, og at den ytre øreåpningen mangler. Det nedre øyelokket har et gjennomsiktig felt.

## Levevis
Øreløse varaner i fangenskap er trege dyr, som ligger det meste av tiden i vann. En vet nesten ingen ting om hvordan de lever i naturen. Noen mener at de er akvatiske, mens andre tror at de er gravende. Det er mest sannsynlig at begge deler stemmer. De kan kveile seg rundt greiner med kroppen og gripehalen, så det kan tenkes at de også klatrer i trær. Det er helt ukjent hva de eter. I 1976 ble det funnet et hunn med seks store egg, så de er antakelig eggleggende, men det kan også tenkes at eggene ikke tilhørte denne hunnen. En har trodd at arten er svært sjelden, men i 1963 dukket det opp mange eksemplarer etter en flom. Dette tyder på at de vanligvis gjemmer seg i ganger under jorden, men at vannet tvang dem fram i dagen.

## Systematikk
Arten er så spesiell at den har sin egen slekt og ble tidligere plassert alene i sin egen familien: Lanthanotidae. De eneste fossilene som ligner på øreløs varan er fra sen kritt i Gobiørkenen. Her har en funnet artene *Cherminotus longifrons* og *Aiolosaurus oriens*. Arten *Ovoo gurval* ble beskrevet fra samme sted i 2008, og kan også være en slektning. *Lanthanotus*, *Cherminotus* og *Aiolosaurus* regnes nå til underfamilien Lanthanotinae i en utvidet familie Varanidae, der de egentlige varanene (*Varanus*) plasseres i underfamilien Varaninae.

## Litteratur

* Arne Semb-Johansson (redaktør) og Ragnar Frislid (oversetter) *Amfibier og krypdyr*, bind 10 i serien *Verdens dyr*, J.W. Cappelens Forlag as 1987, ISBN 82-525-1914-8 (originalens tittel *Reptiles and Amphibians* i serien *World of Animals*, Equinox Ltd., Oxford 1986)
* Eric R. Pianka, Dennis King og Ruth Allen King (redaktører) *Varanoid Lizards of the World*, Indiana University Press 2004, ISBN 0-253-34366-6
* 
* 

## Eksterne lenker
* 

* The Reptile Database - ''Lanthanotus borneensis''
* Digimorph – ''Lanthanotus borneensis'', Earless 'Monitor'
* Animal Diversity Web – Lanthanotidae
Aleksandr Arkadijevitsj Suvorov

**Aleksandr Arkadjevitsj Suvorov** (russisk Алекса́ндр Apкaдьевич Суво́ров) (født , død ) var en russisk adelsmann fra Saaremaa, og sønnesønn av feltmarskalk Aleksandr Vasiljevitsj Suvorov. Suvorov levde mange år i Italia under oppveksten, og studerte i Bern, Paris og Göttingen før han vendte tilbake til Russland og begynte en militær karriere.

Som kadett i den keiserlige garde ble han arrestert etter Dekabristopprøret i 1825, men løslatt etter kort tid. Han deltok i Den russisk-persiske krig (1826-1828) og Den russisk-tyrkiske krig (1828–1829) før han var med på å slå ned Novemberoppstanden i Polen (1830-1831), der han blant annet utmerket seg under stormingen av Warszawa.

Han var generalguvernør for Guvernementet Estland  og Guvernementet Livland i årene fra 1848 til 1861, men han bodde sjelden i området. Under Krimkrigen ledet han de russiske styrkene på den baltiske fronten, og ble for dette tildelt Aleksander Nevskij-ordenen i 1855. I 1863 mottok han også Andreasordenen. Fra 1861 var han militær generalguvernør for Guvernementet Sankt Petersburg, til attentatsforsøket på tsar Aleksander II i 1866. I 1881 var det den aldrende Suvorov som informerte folkemengden utenfor Vinterpalasset at tsaren var blitt drept i nok et attentat, denne gang vellykket.

## Referanser
Markersbach vannkraftverk

**Markersbach vannkraftverk** er et vannkraftverk i Erzgebirge i Sachsen i det sentral-østlige Tyskland. Dette er et såkalt pumpekraftverk som nytter to oppdemmede reservoarer, og har installert vannkraftkapasitet på 1&nbsp;050 MW, fordelt på fire turbiner. Øvre reservoar er *Markersback Oberbecken* på 6,3 millioner m³, mens nedre reservoar er *Markersback Unterbecken* på inntil 8,0 millioner m³.

*Oberbecken-demningen* er 26 meter høy og 2 590 meter lang, og ble fullført i 1979. Den nedre *Unterbecken-demningen* er 57 meter høy og 393 meter lang, og sto ferdig i 1979. 

## Referanser


## Eksterne lenker
*
Goldisthal vannkraftverk

**Goldisthal vannkraftverk** er et vannkraftverk i elva Saale i Thüringen i det sentral-østlige Tyskland. Dette er et såkalt pumpekraftverk som nytter tt oppdemmede reservoarer, og har installert vannkraftkapasitet på 1&nbsp;060 MW, fordelt på fire turbiner. Øvre reservoar er ***Oberbecken*** på 13,5 millioner m³, mens nedre reservoar er ***Oberes Schwarzatal*** på inntil 18,9 millioner m³. 

*Oberbecken-demningen* er 29 meter høy og 3 370 meter lang, og ble fullført i 2002. Den nedre *Goldisthal-demningen* er 67 meter høy og 220 meter lang, og sto ferdig i 2001. 

## Referanser


## Eksterne lenker
* 
* Vattenfall – hjemmeside for Goldisthal.
* Talsperren.net – oversikt over Goldisthal-verket.
USAs generalpostmester

**USAs generalpostmester** (engelsk: **United States Postmaster General**) er et amerikansk føderalt embete som ble en del av USAs regjering den 9. mars 1829 med William Taylor Barry som første generalpostmester. Generalpostmesteren var sjef for Postdepartementet. Stillingen ble flyttet ut av regjeringen den 1. juli 1971, og departementet ble omformet til dagens United States Postal Service, som selv utpeker sin generalpostmester. Den siste postministeren, Winton M. Blount, ble den første generalpostmesteren i dagens United States Postal Service.

## Eksterne lenker
*
Titanic (1943)

***Titanic*** er en tysk dramafilm fra 1943 regissert av Werner Klingler og Herbert Selpin.  

*Titanic* regnes som en nazistisk propagandafilm; den bygger på hendelsene knyttet til forliset av passasjerskipet RMS «Titanic» i 1912 og skildrer britiske kapitalisters slette moral. I en tekstplakat aller sist, som følger etter den dramatiserte rettssaken mot rederi og myndigheter, konkluderer filmen med at «(Ansvaret for) 1500 menneskers død har forblitt ustraffet; (dette vil være) en evig anklage mot Englands profittjakt» (*Der Tod von 1500 menschen blieb ungesühnt, eine ewige Anklage gegen Englands Gewinnsucht*). Oppdragsgiveren, propaganda-minister Joseph Goebbels, forbød imidlertid visning av *Titanic* etter kort tid, angivelig fordi det tyske folket hadde sett nok lidelse i krigen, og fordi en ville unngå at noen kunne få sympati med de britiske ofrene fra skipskatastrofen. 

En av rollene i filmen ble spilt av den norske skuespilleren Kirsten Heiberg (1907-1976) som hadde en karriere i Tyskland mellom 1938 og 1954. 

## Handling
En kunngjøring til alle aksjonærene i White Star Line erklærer at verdien på aksjene deres kommer til å falle. President for selskapet, J. Bruce Ismay (spilt av E.F. Fürbringer) lover å avsløre en hemmelighet i løpet av jomfruturen til selskapets nyeste skip RMS Titanic. Ismay er den eneste som vet at Titanic kan slå hastighetsrekorden over Atlanterhavet og motta Atlanterhavets blå bånd, og Ismay tror at dette kan øke aksjens verdi. 

Ismay og resten av styret i White Star Line planlegger å manipulere aksjene deres, ved å selge deres egne aksjer til høyest mulig pris - for å kjøpe alle aksjene tilbake igjen til en langt lavere pris like før nyheten om skipets rekord-hastighet over Atlanterhavet skal avsløres for verdenspressen. Titanic sin jomfrutur finner sted i april 1912. 

Ansatte ved skipet ønsker å senke hastigheten. Men den arrogante J. Bruce Ismay nekter å bremse farten gjennom farvannet som var full av enorme isfjell. På grunn av denne hensynsløsheten treffer RMS Titanic et isfjell, og begynner raskt å synke. Passasjerene på første klasse opptrer som feige. Men flere tyske passasjerer og ansatte oppfører seg langt mer modig, og med verdighet. 

## Referanser


## Eksterne lenker
*
Perks Ligoya

**Perks Ligoya** (født 1959) er en malawisk økonom som var sjef for Malawis sentralbank fra 2009 til 2012. Han ble utnevnt til stillingen 14. september 2009, og overtok da etter Victor Mbewe. I 2012 overtok Charles Chuka denne stillingen. 

Han har en *Bachelor of Social Science* innen økonomi fra University of Malawi i 1981. I tillegg har han en doktorgrad innen økonomisk politikk, og han er Master of Science innen internasjonal økonomi og *Master of Philosophy* innen pengepolitikk. 

Rett etter studiet på University of Malawi begynte han å jobbe i sentralbanken, og jobbet der til 1991. Etter dette har han jobbet som seniorøkonom ved Det internasjonale pengefondets avdeling i Malawi, og har jobbet for W.K. Kellog Foundation. Før han ble utnevnt til sentralbanksjef av president Bingu wa Mutharika jobbet han i Finansdepartementet.

## Referanser


## Eksterne lenker
* Malawi Politics – ''Malawi Economy: New governor at Reserve Bank''
Piastra Edolo vannkraftverk

** Piastra Edolo vannkraftverk ** er et vannkraftverk i Valle Gesso i Provinsen Cuneo helt sør i Piemonte i det nordlige Italia, rett sør for byen Cuneo. I denne dalen ligger også Lago del Chiotas. Nærmeste tettsted fra Piastra Edolo vannkraftverk er Terme di Valdieri. Det har en total installert produksjonskapasitet på ca. 1&nbsp;020 MW. 

Anlegget sto ferdig i 1982 og er et såkalt pumpekraftverk med to vannreservoarer, hvorav et skapes av ***Piastra-demningen***. Den skaper hovedreservoaret er Lago della Piastra på elva Gesso, som er ei tilsigselv til elva Stura di Demonte som igjen renner ut i Tanaro, ei viktig sørlig sideelv til Po.

Fallhøyden (hydraulic head) er  meter.

## Referanser


## Eksterne lenker
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Presenzano vannkraftverk

**Presenzano vannkraftverk** er en demning med et vannkraftverk kalt ***«Domenico Cimarosa»***, beliggende i provinsen Caserta i Campania i det sørøstlige Italia, nord for Napoli. Det har en total installert produksjonskapasitet på ca. 1&nbsp;000 MW fordelt på fire turbiner. 

Anlegget er et såkalt pumpekraftverk som utnytter vannkraften fra to reservoarer som vannet pumpes imellom. Det ble påbegynt i 1979 og ferdigbygd i 1991. Anlegget er lokalisert i vassdraget til elva Volturno. 

## Referanser


## Eksterne lenker
* Monte Santa Croce kommune – «http://www.pupia.tv/monte-santa-croce/sport/34/navigavolturno2009-centro-nautico-enel-presenzano.html».
* Enel SPA – «Presenzano: Energia, Natura e Sport».
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
Jan Atle Stang

**Jan Atle Stang** (født 16. januar 1961 i Bergen) er en norsk journalist, redaktør og næringslivsleder. Fra 1. august 2017 arbeider han som kommunikasjonsrådgiver ved NHOs hovedkontor i Oslo.

Han var redaktør i Firdaposten i åtte år, frem til 2003. Fra 2003 til 2011 var han sjefredaktør i avisa *[[Firda]]*, som kommer ut i Førde. Fra 1. februar 2012 var han regiondirektør i NHO Sogn og Fjordane. En periode var han styremedlem i Norsk Redaktørforening.

## Referanser
Bureau Veritas

**Bureau Veritas S.A.** er et internasjonalt klassifikasjonsselskap. I tillegg til klassifisering, tilbyr selskapet ekspertise innen helse, miljø og sikkerhet. Selskapet har hovedkontor i Neuilly-sur-Seine, i nærheten av La Défense i Paris. Det ble børsnotert på parisbørsen i oktober 2007.

Bureau Veritas ble grunnlagt i Antwerpen i 1828 under navnet *Bureau de Renseignements pour les Assurances Maritimes* (norsk: Informasjonskontoret for maritim forsikring). Året etter ble navnet endret til Bureau Veritas. Allerede på det tidspunktet hadde selskapet 10&nbsp;000 skip i sitt register.

Bureau Veritas er et av de største selskapene i klassifiseringsbransjen; andre store selskaper er Lloyd's Register, American Bureau of Shipping og DNV.

## Referanser


## Eksterne lenker
*
Simon Fruelund

**Simon Fruelund** (født 26. juli 1966, Helsingør, Danmark) er en dansk forfatter, som er utdannet fra Forfatterskolen i .

## Bibliografi
*  *Optegnelser fra verdens ende*, Gyldendal, (lyrikk)
*  *Pendlerne*, Gyldendal, (roman)
*  *Panamericana*, Gyldendal, (roman)
*  *Verden er Varvara*, Gyldendal, (roman)
*  *Borgerligt tusmørke*, Gyldendal, (roman)
*  *Planer for sommeren*, Gyldendal, (noveller)
*  *Min Sommerferie*  (novelle) – handler om sommerferien for Johanne, som er en gjennomsnittlig pike, som går i 7a.
*  *Mælk*, Gyldendal, (noveller)

## Priser og legater
*  – Jeanne og Henri Nathansens Fødselsdagslegat
*  – Otto Rungs Forfatterlegat
*  – Henrik Pontoppidans Mindefonds Legat

## Referanser


## Eksterne lenker
* 
* Biografi på Litteratursiden
* Biografi Forfatterweb
* Anmeldelse av ''Planer for sommeren'' på Sentura
Galleto vannkraftverk

**Galleto vannkraftverk** er et vannkraftverk i kommunen Papigno i Provinsen Terni i Umbria, i det sentrale Italia og like øst for byen terni. Det har en total installert produksjonskapasitet på ca. 530 MW, og utnytter vannkraft fra ulike reservoarer. Et av dem er vannspeilet nedenfor den kunstige fossen Cascata delle Marmore fra Romertiden, mens vassdraget som utnyttes heter Nera og er ei sideelv til Tevere.
Finland under Sommer-OL 1948

**Finland under Sommer-OL 1948**. 123 sportsutøvere fra Finland deltok i 15 sporter under Sommer-OL 1948 i London. Finland kom på sjetteplass med åtte gull-, sju sølv- og fem bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Lago Delio-demningen

** Lago Delio-demningen ** er en demning med et vannkraftverk i provinsen Varese i det nordlige Italia. Det har en total installert produksjonskapasitet på ca. 1&nbsp;040 MW. Anlegget demmer opp innsjøen Lago Delio (Lago d'Elio).

## Referanser
San Fiorano vannkraftverk

** San Fiorano vannkraftverk ** er et vannkraftverk ved elva Oglio (Valle Camonica) i kommunen Sellero i Provinsen Brescia i Lombardia, i det nordlige Italia. Det har en total installert produksjonskapasitet på ca. 568 MW, og utnytter vannkraft fra ulike reservoarer, bl.a Lago d'Arno, på ca. 1.400 moh.. Det stod ferdig i 1972, og operatør er energiselskapet ENEL.

## Referanser


## Eksterne lenker
* Offisiell hjemmeside.
Paavo Aaltonen

**Paavo Johannes Aaltonen** (født 11. desember 1919, død 1962) var en finsk turner som deltok i de olympiske leker 1948 i London og 1952 i Helsingfors.

Aaltonen ble olympisk mester i turn tre ganger under Sommer-OL 1948 i London. Han vant den individuelle konkurransen i hopp og bøylehest. I bøylehest ble det tre gullvinnere alle fra Finland, Aaltonen, Veikko Huhtanen og Heikki Savolainen. Aaltonen var også med på det finske laget vant i lagkonkurransen i mangekamp. I den individuelle konkurransen ble han nummer tre.

Fire år senere, under Sommer-OL 1952 i Helsingfors, vant han sin femte olympiske medalje, han deltok på det finske laget som kom på tredjeplass i lagkonkurransen i mangekamp.

## OL-medaljer
* 1948  London -  **Gull** i  turn, bøylehest
* 1948  London -  **Gull** i  turn, hopp
* 1948  London -  **Gull** i  turn, lagkonkurranse  Finland.
* 1948  London -  Bronse i  turn, mangekamp
* 1952  Helsingfors -  Bronse i  turn, lagkonkurranse  Finland.

## Referanser


## Eksterne lenker
*
Anne Marit Mevassvik

**Anne Marit Mevassvik** (født 1966) er en norsk offentlig tjenestekvinne og politiker (Ap).

Hun vokste opp i Overhalla og studerte økonomi, markedsføring, engelsk og russisk ved Trondheim økonomiske høgskole og Universitetet i Tromsø. Hun arbeidet som lærer og koordinator i skoleverket før hun gikk inn i politikken på heltid.

Hun var varaordfører i Overhalla fra 2003 til 2007. Hun var innvalgt i Nord-Trøndelag fylkesting fra 2007 og frem til sammenslåingen av Nord- og Sør-Trøndelag i 2018, men satt hele perioden i fylkesrådet, først som fylkesråd for videregående opplæring fra 2007 til 2013, deretter som Nord-Trøndelags fylkesrådsleder. Etter fylkessammenslåingen, som hun var pådriver for, ble hun leder i Arbeiderpartiets fylkestingsgruppe og leder i Trøndelag Arbeiderparti.

Hun ble fritatt fra sine politiske verv i 2018, da hun ble daglig leder for Stiklestad Nasjonale Kultursenter. I 2020 ble hun fylkesdirektør for kultur i Trøndelag fylkeskommune.

## Referanser


## Eksterne lenker
* 
*
1,000 Hours

***1,000 Hours*** er den første utgivelsen til det amerikanske punkrockbandet Green Day, og det første av mange utgivelser for det uavhengige plateselskapet Lookout! Records, selskapet som produserte og ga ut musikken til bandet fram til 1993 da de signerte for det kommersielle plateselskapet Reprise Records.

## Innspilling og utgivelse
EP-en ble spilt inn i 1988, mens bandet ennå het Sweet Children, og ble utgitt tidlig i 1989, kun på vinyl, og i flere forskjellige farger. Under utgivelsen var det også mulig å få coveret i rosa. Like etter innspillingen byttet bandet navnet til Green Day, til tross for store innvendinger fra Lookout! Records' eier Lawrence «Larry» Livermore.

I 1991 ble *1,000 Hours* utgitt på nytt på albumet *[[1,039/Smoothed Out Slappy Hours]]* sammen med EP-en *[[Slappy]]* og albumet *[[39/Smooth]]*. EP-en ble likevel værende i trykk hos Lookout! Records fram til bandet slettet sin katalog hos plateselskapet i august 2005.

Siden mars 2009 er *1,000 Hours* (sammen med *Slappy*) tilbake i trykk som bonus til vinyl-nyutgivelsen av *39/Smooth*.

## Sporliste
Alle spor er av Green Day.

**Side 1**
#«1,000 Hours» – 2:24
#«Dry Ice» – 3:43

**Side 2**
#«Only of You» – 2:44
#«The One I Want» – 2:59

## Trivia
* Ifølge Billie Joe Armstrong, tok det 18 ganger å spille inn sangen «Dry Ice» angivelig fordi Al Sobrante greide å gjøre en feil under trommespillingen hver gang. På slutten av sangen kan du derfor høre «yes, yes, we did it».
* Opprinnelig skulle sangen «Dry Ice» hete «Whupped», men ifølge et intervju med KLAX, skal Al Sobrante ha uttalt at han syntes «Whuppet was stupid».

## Personell
* Billie Joe Armstrong – Gitar og hovedvokal
* Mike Dirnt – Bass og bakgrunnsvokal
* Al Sobrante – Trommer og annet slagverk

## Referanser
Lennart Viitala

**Lennart «Lenni» Viitala** (født 8. november 1921 i Nurmo, død 24. februar 1966)  var en finsk bryter som deltok i de olympiske leker 1948 i  London. 

Viitala ble olympisk mester i bryting under Sommer-OL 1948 i London. Han vant den letteste vektklassen, fluevekt opp til 52,0 kg, i fristil. I finalen beseiret han Halat Balamir fra Tyrkia.

## OL-medaljer
*  1948  London -  **Gull** i bryting, fluevekt fristil  Finland

## Eksterne lenker
*
Gazanfer Bilge

**Gazanfer Bilge** (født 23. juli 1924, død 20. april 2008 i Istanbul) var en tyrkisk bryter som deltok i de olympiske leker 1948 i  London. 

Akar ble olympisk mester i bryting under Sommer-OL 1948 i London. Han vant den tredje letteste vektklassen, fjærvekt opp til 62,0 kg, i fristil. I finalen beseiret han Ivar Sjölin fra Sverige.

## OL-medaljer
* 1948  London -  **Gull** i bryting, fjærvekt fristil  Tyrkia

## Eksterne lenker
*
Yaşar Doğu

**Yaşar Doğu** (født 1913 i Samsun, død 8. januar 1961 i Ankara) var en tyrkisk bryter som deltok i de olympiske leker 1948 i  London. 

Doğu ble olympisk mester i bryting under Sommer-OL 1948 i London. Han vant den fjerde tyngste vektklassen, weltervekt opp til 73,0 kg, i fristil. I finalen beseiret han Richard Garrad fra Australia.

## OL-medaljer
* 1948  London -  **Gull** i bryting, weltervekt fristil  Tyrkia

## Referanser


## Eksterne lenker
*
Caimin Douglas

**Caimin Douglas** (født 11. mai 1977 i Rosmalen) er en nederlandsk friidrettsutøver (sprinter).

Douglas deltok i  OL 2000 på 100 meter, men ble utslått i forsøkene. Han deltok også i VM 2001 på 200 meter, og ble denne gang utslått i kvartfinalen.

I VM 2003 løp han sammen med Timothy Beck, Patrick van Balkom og Troy Douglas på det nederlandske laget på 4 x 100 meter stafett som tok bronsemedaljene. Samme lag var også med i OL 2004, men bommet på vekslingen i forsøket og gikk ikke videre til finalen.

Han deltok også i EM 2006 men her ble han også utslått i kvartfinalen på 200 meter.

Under OL 2008 i Beijing løp han 4 x 100 m stafett, der det nederlandske laget kom på sjuendeplass.

## Personlige rekorder
* 100 meter – 10,23
* 200 meter – 20,48

## Referanser


## Eksterne lenker
*
Henri Nathansen

**Henri Nathansen** (1868–1944) var en dansk forfatter.

Han skrev blant annet under pseudonymet *Frater Taciturnus*.

I 2006 ble hans drama *[[Indenfor Murene (skuespill)|Indenfor Murene]]* tatt opp i det danske Kulturministeriets kanon for scenekunst.

*Indenfor Murene* er Nathansens dramatiske hovedverk. Han skrev det i 1912 og det ble oppført første gang på Det Kongelige Teater den 23. mars samme år, hvor han selv var instruktør for uroppsettingen. 

To danske legater ble opprettet for å hedre og minne Henri Nathansen og hans ektefelle: *[[Jeanne og Henri Nathansens Minnelegat]]* og *[[Jeanne og Henri Nathansens Fødselsdagslegat]]*. 

## Utvalgte verk
* 1899 – *Sommernat*
*1901 – *Den forbudne Frugt*
* 1902 – *Floden*
* 1904 – *Mor har Ret*
* 1907 – *Den gode Borger*
* 1908 – *Danas Have*
* 1908 – *Daniel Hertz*
* 1912 – *Indenfor Murene*

## Referanser


## Eksterne lenker
* 
*
Slappy

***Slappy*** er den andre EP-en til det amerikanske punkrockbandet Green Day, og ble utgitt av Lookout! Records i slutten av april 1990 på 7" vinyl. Billie Joe Armstrong hevdet at Green Day begynte å finne sin stil i denne  EP-en.

## Albuminformasjon
* EP-en ble spilt inn på bare noen få timer den 20. april 1990 ved Art of Ears Studio og mikset 23. april samme år.
* «Paper Laterns» var en populær Green Day-sang, og var fast inventar på konsertene i mange år.
* «Why Do You Want Him?» var den første sangen Billie Joe Armstrong skrev – han var på dette tidspunktet fjorten år. Sangen omhandler hans misnøye med stefaren
* Tittelen «409 in Your Coffeemaker» er tatt fra en prank Billie Joe trakk på læreren sin. Den ble senere re-innspilt for *[[Dookie]]*, men ble likevel ikke tatt med på albumet. En umikset versjon av re-innspillingen er å finne på den britiske utgivelsen av singelen *[[Basket Case]]*
* «Knowlegde» er en Operation Ivy cover, og spilles fortsatt ofte under konserter.
* Hunden på coveret var kjent som Mikey. «Slappy» var kallenavn gitt av Mike Dirnts venn Jason Relva.

Alle sporene på *Slappy* ble senere re-utgitt på albumet *[[1,039/Smoothed Out Slappy Hours]]* sammen med sporene fra albumet *[[39/Smooth]]* og EP-en 1,000 Hours.

EP-en var i produksjon hos Lookout! Records fram til Green Day fjernet sin katalog hos plateselskapet i august 2005. Siden mars 2009 har EP-en (sammen med *1,000 Hours*) vært i produksjon som bonus til vinyl-gjenutgivelsen av albumet *39/Smooth*.

## Sporliste
Alle sanger av Green Day forutenom der det er angitt.

**Side 1**
# «Paper Laterns» – 2:23
# «Why Do You Want Him?» – 2:30

**Side 2**
# «409 in Your Coffeemaker» – 2:51
# «Knowledge» (Operation Ivy-cover) – 2:18

## Personell
*Billie Joe Armstrong – Gitar og hovedvokal
*Mike Dirnt – Bass og bakgrunnsvokal
*Al Sobrante – Trommer
Jan Sonnergaard

**Jan Sonnergaard** (født 15. august 1963 i København, død 18. november 2016 i Beograd) var en dansk forfatter og novellist.

## Liv og virke
### Bakgrunn
Jan Sonnergaard vokste opp i Virum, og ble utdannet cand.mag. i litteraturvitenskab og filosofi fra Københavns Universitet.

### Forfatter
Han debuterte i  med novellesamlingen *[[Radiator (novelle)|Radiator]]* som er oversatt til norsk. Andre bind i hans novelletrilogi *[[Sidste søndag i oktober]]* utkom i 2000, og tredje bind *[[Jeg er stadig bange for Caspar Michael Petersen]]* utkom i 2003.

I 2006 debuterte han som manusforfatter på teaterstykket *[[Liv og død på Café Olfert Fischer]]* som ble satt opp på Kaleidoskop av instruktør og skuespiller Thomas Bendixen.

Tematisk beskjeftiget Sonnergaard seg primært med en kritikk av tilværelsens meningsløshet i 1990-tallets Danmark. Han beskriver både arrogante personer fra overklassen av samfunnet, som på overflaten lever et godt liv, men som samtidig er på stoffer og undertrykker eller ignorerer samfunnets svakeste, og de mer ordinære mennesker, hvis dagligdag domineres av fyll – men felles for Sonnergaards persongalleri er, at de oftest ikke selv har innsett den situasjon, de selv er i.

Et eksempel på dette er novellen "NETTO og *Fakta*" fra samlingen *Radiator*, som omhandler en middelaldrende mann, som lever et vanskelig liv på sosialhjelp. Mye av tiden bruker mannen på å beklage seg over sin situasjon, og hans vrede kulminerer, da han får besøk av en gammel punkerkamerat, som har utviklet seg til en del av den overklasse, han forbanner. Mannen er på mange områder et utmerket bilde på samfunnets underklasse, og den viser disse menneskers frustrasjon og oppgitthet overfor livet og arbeidsmarkedet.

Sonnergaard skriver på et meget direkte og ofte provoserende språk, som forteller levende om både vold, fyll og erotikk.

Han døde i Beograd der han var på en presentasjon av sine bøker.

## Priser og utmerkelser (utvalg)
* 2010 – Jytte Borberg Prisen
* 2008 – Søren Gyldendals Studierejselegat
* 2006 – Jeanne og Henri Nathansens Fødselsdagslegat
* 2000 – Gyldendals boklegat

## Referanser


## Eksterne lenker
* Biografi på Litteratursiden
* Jan Sonnergaard hos litteraturpriser.dk
Nasuh Akar

**Nasuh Akar** (10. mai 1925, død 18. mai 1984) var en tyrkisk bryter som deltok i de olympiske leker 1948 i  London. 

Akar ble olympisk mester i bryting under Sommer-OL 1948 i London. Han vant den nest letteste vektklassen, bantamvekt opp til 57,0 kg, i fristil. I finalen beseiret han Gerald Leeman fra USA.

## OL-medaljer
* 1948  London -  **Gull** i bryting,, bantamvekt fristil  Tyrkia

## Eksterne lenker
*
Charles Anderson

**Charles Anderson** (1914–1993) var en amerikansk rytter som deltok i de olympiske leker 1948 i London.

Anderson ble olympisk mester i hestesport under Sommer-OL 1948 i London. Han var med på det amerikanske laget som vant lagkonkurransen i feltritt foran Sverige og Mexico. Deltakere på laget var Anderson på hesten «Reno Palisade», Frank Henry på «Swing Low» og Earl Foster Thomson på «Reno Rhythm». I den individuelle konkurransen i feltritt kom han og «Reno Palisade» på fjerdeplass.

## OL-medaljer
* 1948  London-  **Gull** i hestesport, feltritt lag  USA

## Referanser


## Eksterne lenker
*
Marija Šestak

**Marija Šestak** (født 1979) er en slovensk friidrettsutøver (tresteghopper). Hun begynte karrieren i Serbia, men byttet statsborgerskap i 2006.

Šestaks gjennombrudd kom da hun tok bronse i tresteg ved junior-VM 1998. Hun deltok senere i  Sommer-OL 2000 i Sydney, der hun ble utslått i kvalifiseringen.

I VM 2007 i Osaka ble hun nummer fem med et hopp på 14,72. I 2008 tok hun bronse i innendørs-VM i Valencia, og utendørs ble hun nummer seks i OL 2008 i Beijing. Hennes lengste hopp i OL-finalen, 15,03, er både personlig rekord og nasjonsrekord.

## Referanser


## Eksterne lenker
*
Stewart Morris

**Stewart Morris** (født 25. mai 1909 i London, død 24. februar 1991) var en britisk seiler som deltok i de olympiske leker 1948 i London.

Morris ble olympisk mester i seiling under Sommer-OL 1948 i London med båten «swift». Sammen med Davis Bond vant de swallowklassen foran Portugal. 
Seilingene  ble avviklet utenfor Torquay i perioden 3. til 12. august 1948.
## OL-medaljer
* 1948  London &ndash;  **Gull** i seiling, swallow

## Referanser


## Eksterne lenker
*
Vækerø

**Vækerø** (, [], prep. *på*) er et strøk i bydel Ullern i Oslo. Det ligger mellom Sollerud i vest og nord, og Bestum i øst og nord, med Bestumkilen – en del av Oslofjorden – i sør.

Strøkets navn og historie kommer fra Vækerø gård. Strøket har en blanding av boliger og næringsliv. Disse er også gjerne knyttet til gårdens historie. Blant annet holder Maxbo til her, som er heleid av Løvenskiold–Vækerø, som eide gården før mesteparten av den ble solgt til Norsk Hydro. De la på sin side hovedkontoret sitt her, det åpnet i 1985.

Drammenbanen og E18 i form av Drammensveien går tvers gjennom strøket. Dette har satt sitt preg på utviklingen. Jernbanen førte til byggingen av mange boliger her etter banens åpning i 1872, mens motorveien har gjort at området er sterkt trafikkert.

## Referanser


## Eksterne lenker
*
Širvinta

**Širvinta** er ei elv i Litauen. Den er 129 km lang, og er den lengste sideelva til elva Šventoji. Den har sitt utspring i Širvintos kommune, og renner vestover gjennom byen Širvintos. Den fortsetter gjennom Ukmergė kommune, grenser til Jonava kommune. Den munner ut i elva Šventoji mellom Upninkai og Vepriai.

Širvinta utmerker seg ved sin sterke strøm og buktende og steinete elveleie, noe som verdsettes av kajakk-entusiaster. I 1992 ble Širvinta Landskapsreservat, som omfatter elvebredden og de bratte skråningene ved Širvinta, opprettet for å beskytte elveløpets unike landskap. 

Elvenavnet er sannsynligvis avledet fra det baltiske adjektivet *širmas/širvas*, som betyr «brun».
Russlands ambassade i Oslo

**Russlands ambassade i Oslo** (russisk: ) er Den russiske føderasjons diplomatiske representasjon til Norge. Ambassadebygningen ligger ved Ukrainas plass på Skarpsno, og har adresse Drammensveien 74.

Ambassadør fra 14. november 2024 er Nikolai Kortsjunov.

## Historikk

Den eldste bygningen på ambassadetomten er et herskapshus bygget i 1867 for oberst F.P.L. Næser av arkitekt Wilhelm von Hanno. Fra 1926 var huset residens for Tysklands gesandt Edmund Rohmberg, og senere bodde også Curt Bräuer her.

Bygningen nærmest Drammensveien ble oppført som tysk kanselli i 1926, og ble tegnet av Oscar Hoff. Like etter andre verdenskrig ble bygningen beslaglagt av den norske stat og stilt til disposisjon for Sovjetunionen.

## Ambassadører

### For Det russiske keiserrike
* 1905–1912: Anatolij Krupenskij
* 1912–1914: Sergej Arsenjev
* 1914–1917: Konstantin Gulkevitsj

### For Sovjetunionen
* 1922–1923 Jakov Surits
* 1924–1926 Aleksandra Kollontaj
* 1926–1927 Aleksandr Makar
* 1927–1930 Aleksandra Kollontaj
* 1930–1934 Aleksandr Bekzadjan
* 1934–1937 Ignatij Jakubovitsj
* 1937–1939 Vladimir Nikonov
* 1939–1940 Viktor Plotnikov
* 1941–1943 Aleksandr Bogomolov
* 1943–1945 Viktor Lebedjev
* 1945–1947 Nikolaj Kuznetsov
* 1947–1954 Sergej Afanasjev
* 1954–1956 Georgij Arkadjev
* 1956–1962 Mikhail Gribanov
* 1962–1968 Nikolaj Lunjkov
* 1968–1975 Sergej Romanovskij
* 1975–1982 Jurij Kiritsjenko
* 1982–1987 Dmitrij Poljanskij
* 1987–1990 Aleksandr Teterin

### For Den russiske føderasjon
* 1990–1995 Anatolij Tisjtsjenko
* 1995–1997 Jurij Fokin
* 1997–2003 Julij Kvitinskij
* 2004–2006 Aleksandr Panov
* 2006–2010 Sergej Andrejev
* 2010–2016 Vjatsjeslav Pavlovskij
* 2016–2024 Tejmuraz Ramisjivili
* 2024– Nikolai Kortsjunov

## Ukraina-invasjonen i 2022
Etter at Russland invaderte Ukraina 24. februar 2022, startet Den ukrainske forening i Norge å arrangere daglige demonstrasjoner foran ambassaden.

Den 5. juni 2023 klaget den russiske ambassaden til politiet og hevdet at demonstrasjonene utenfor ambassaden representerte «hatkriminalitet». Politiet svarte at i Norge er det ytrings- og forsamlingsfrihet.

Bydelsutvalget i Bydel Frogner vedtok 7. mars 2022 å omdøpe plassen utenfor ambassaden til «Ukrainas plass», for å markere støtte til Ukraina.

## Referanser


## Litteratur
* 

## Eksterne lenker
* 
*  The Oslo Diplomatic List på UDs nettside Diplomatiske forbindelser
*  Utenriksdepartementet om bilaterale forbindelser mellom Russland og Norge (arkivert nettside)
*  Embassypages.com om ambassaden
*